****

**ΣΧΟΛΗ ΕΠΙΣΤΗΜΩΝ ΥΓΕΙΑΣ ΚΑΙ ΠΡΟΝΟΙΑΣ**

**FACULTY OF HEALTH & WELFARE SCIENCES**

**ΤΜΗΜΑ ΔΗΜΟΣΙΑΣ ΚΑΙ ΚΟΙΝΟΤΙΚΗΣ ΥΓΕΙΑΣ**

**DEPARTMENT OF PUBLIC AND COMMUNITY HEALTH**

|  |  |
| --- | --- |
|  |  |
|  |  |

**ΠΡΟΚΗΡΥΞΗ – ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΥΠΟΨΗΦΙΩΝ ΔΙΔΑΚΤΟΡΩΝ**

**για το εαρινό εξάμηνο του ακαδημαϊκού έτους 2018-2019**

Το Τμήμα Δημόσιας και Κοινοτικής Υγείας της Σχολής Επιστημών Υγείας και Πρόνοιας του Πανεπιστημίου Δυτικής Αττικής σε εφαρμογή της πράξης 21/02/2019 Θέμα 4ο και της πράξης 7/03/2019 Θέμα 3ο της Συνέλευσης του Τμήματος, προκηρύσσει είκοσι τρεις (23) θέσεις υποψηφίων διδακτόρων και προσκαλεί τους ενδιαφερόμενους για την υποβολή σχετικών υποψηφιοτήτων στις παρακάτω θεματικές περιοχές:

|  |  |  |  |
| --- | --- | --- | --- |
| **α/α** | **Μέλος ΔΕΠ**  **Βαθμίδα** | **Θεματική Περιοχή** | **Αριθμός θέσεων ΥΔ** |
| 1 | Αρετή Λάγιου  Καθηγήτρια | Επιδημιολογία και Δημόσια Υγεία | 5 θέσεις |
| 2 | Κωνσταντίνα Σκαναβή  Καθηγήτρια | Περιβάλλον και Υγεία  Περιβαλλοντική Εκπαίδευση, Αγωγή και Επικοινωνία | 5 θέσεις |
| 3 | Αγλαΐα Τσελίκα  Καθηγήτρια | Οικογενειακή Υγεία  Επείγουσες Καταστάσεις Δημόσιας Υγείας | 1 θέση |
| 4 | Βιλελμίνη Καραγιάννη  Αναπληρώτρια Καθηγήτρια | Βιομετρία με έμφαση στη Δημόσια Υγεία  Βιομετρία με έμφαση στα Οικονομικά της Υγείας | 2 θέσεις |
| 5 | Ευανθία Σακελλάρη  Επίκουρη Καθηγήτρια | Κοινοτική Υγεία  Ψυχική Υγεία | 5 θέσεις |
| 6 | Βενετία Νοταρά  Επίκουρη Καθηγήτρια | Προαγωγή Υγείας  Πρόληψη Καρδιαγγειακών Νοσημάτων | 2 θέσεις |
| 7 | Πηνελόπη Σωτηροπούλου  Επίκουρη Καθηγήτρια | Πρωτοβάθμια Φροντίδα Υγείας  Λοιμώδη Νοσήματα | 3 θέσεις |

Οι υποψηφιότητες με τα απαιτούμενα δικαιολογητικά υποβάλλονται σε σφραγισμένο φάκελο έως και 15 Απριλίου 2019.

* **είτε με ιδιόχειρη υποβολή στη Γραμματεία του Τμήματος:**

Γραμματεία Τμήματος Δημόσιας και Κοινοτικής Υγείας

Πανεπιστήμιο Δυτικής Αττικής

Πανεπιστημιούπολη 1, Αγ. Σπυρίδωνα 12243 Αιγάλεω, Αθήνα

τηλ. +0030 210 5385607

* **είτε ταχυδρομικώς, με συστημένη αποστολή** στην ανωτέρω διεύθυνση και ημερομηνία αποδεικνυόμενη από την ταχυδρομική σφραγίδα.

Τα δικαιολογητικά δεν επιστρέφονται.

***Απαραίτητα δικαιολογητικά***

Στην αίτηση, οι υποψήφιοι αναγράφουν τον προτεινόμενο τίτλο της Διδακτορικής Διατριβής, τον προτεινόμενο ως Επιβλέποντα και τη γλώσσα συγγραφής της διατριβής.

Μαζί με την αίτηση, ο υποψήφιος καταθέτει:

α. Φωτοαντίγραφο ταυτότητας ή διαβατηρίου.

β. Αναλυτικό βιογραφικό σημείωμα.

γ. Αντίγραφα πτυχίων (πτυχίου πρώτου κύκλου σπουδών και μεταπτυχιακών τίτλων) από Α.Ε.Ι. της ημεδαπής, ή ομοταγή της αλλοδαπής αναγνωρισμένα από το ΔΟΑΤΑΠ.

δ. Αναλυτική βαθμολογία μαθημάτων προπτυχιακού και μεταπτυχιακού κύκλου σπουδών.

ε. Πιστοποιητικό που αποδεικνύει άριστη γνώση ή πολύ καλή γνώση (επίπεδο Γ2/C2 ή Γ1/C1 αντίστοιχα) της αγγλικής ή άλλης γλώσσας. Εάν ο υποψήφιος έχει ολοκληρώσει προπτυχιακές ή μεταπτυχιακές σπουδές στο εξωτερικό, ο αντίστοιχος τίτλος σπουδών του θεωρείται ως πιστοποιητικό επαρκούς γνώσης της ξένης γλώσσας. Το ίδιο ισχύει σε περίπτωση που ο υποψήφιος έχει τη ξένη γλώσσα ως μητρική.

στ. Συνοπτικό Σχέδιο Πρότασης Διδακτορικής Διατριβής (άρθρο 38 του ν. 4485/2017), το οποίο περιέχει τουλάχιστον τα εξής: Προτεινόμενο θέμα Διδακτορικής Διατριβής, περιγραφή του σκοπού και των στόχων της Διδακτορικής Διατριβής, περιγραφή της μεθοδολογίας που θα ακολουθηθεί, προσδοκώμενα ερευνητικά αποτελέσματα και ενδεικτική βιβλιογραφία.

ζ. Επιπλέον, ο υποψήφιος μπορεί να καταθέτει οποιοδήποτε άλλο έγγραφο θεωρεί ότι μπορεί να ενισχύσει την υποψηφιότητά του.

Το Πρόγραμμα Διδακτορικών Σπουδών του Τμήματος Δημόσιας και Κοινοτικής Υγείας του Πανεπιστημίου Δυτικής Αττικής λειτουργεί σύμφωνα με το ΦΕΚ 5999/31-12-2018 και σύμφωνα με τις διατάξεις του Ν. 4485/2017 και του εν γένει θεσμικού πλαισίου όπως κάθε φορά ισχύει.

Η Πρόεδρος του Τμήματος Δημόσιας και Κοινοτικής Υγείας

Αρετή Λάγιου

Καθηγήτρια